open-index/open-wikipedia-markdown huggingface dataset:
Σέρο Ελ Κόνδορ

Το **Σέρο Ελ Κόνδορ** () είναι στρωματοηφαίστειο και απομακρυσμένη κορυφή στην Πούνα ντε Ατακάμα της Αργεντινής. Πιθανώς, ήταν η τελευταία μεγάλη κορυφή άνω των 6.000 μέτρων στις Άνδεις που αναρριχήθηκε, με την κορυφή της να φτάνει σε ύψος 6.400 μέτρων. Το ηφαίστειο έχει τη μορφή ενός ορεινού όγκου (ο οποίος καλύπτει επιφάνεια 281 τετραγωνικών χιλιομέτρων) που δημιουργήθηκε από δύο ξεχωριστά ηφαίστεια- η παλαιότερη δομή σχηματίζει τμήματα των βόρειων και ανατολικών πλευρών που κόβονται από λοφίσκους που εκλαμβάνονται ως υπολείμματα καλντέρας. Η περιοχή της κορυφής σχηματίζεται από τη νεότερη δομή και διαθέτει μια σειρά κρατήρων με διάμετρο 100-350 μέτρα και ένα κάλυμμα από πυροκλαστικό υλικό και σκωρία. Επίσης, μέρος της νεότερης φάσης είναι εκτεταμένες ροές λάβας που σχηματίζουν τη δυτική και τμήματα της ανατολικής και νότιας πλαγιάς και φτάνουν σε απόσταση 17 χιλιομέτρων από την κορυφή.

Τα γύρω ηφαίστεια περιλαμβάνουν το Κονδορίτο (το οποίο θεωρείται μέρος του παλιού ηφαιστείου Ελ Κόνδορ), το Φάλσο Αζούφρε και τη Λαγούνα Εσκοντίδα, τα οποία έχουν περιορίσει την έκταση των ροών λάβας του Ελ Κόνδορ. Το ηφαίστειο υψώνεται εντός της καλδέρας Λαγούνα Αμάργα, ενώ ένα παλαιότερο μονογενές ηφαίστειο φεμικού τύπου βρίσκεται βόρεια του Ελ Κόνδορ.

Η ραδιομετρική χρονολόγηση έχει δώσει ηλικίες από 2,89 - 2,67 εκατομμύρια χρόνια πριν έως 0,13 - 0,02 εκατομμύρια χρόνια πριν, με το ηφαίστειο να αναπτύσσεται σε δύο φάσεις. Η παλαιότερη ομάδα ηλικιών έχει ληφθεί από το Κονδορίτο και την παλαιότερη δομή, ενώ οι ηλικίες πριν από 130.000 χρόνια και νεότερες προέρχονται από τη νεότερη δομή και τις ροές λάβας- ορισμένες από αυτές τις ημερομηνίες έχουν μεγάλες αβεβαιότητες (μια νεαρή ηλικία είναι πριν από 20.000 ± 30.000 χρόνια από τη δυτική πλευρά) και είναι πιθανές οι εκρήξεις της Ολοκαίνου στην περιοχή της κορυφής. Επί του παρόντος, το Κόνδορ θεωρείται αδρανές ηφαίστειο με πιθανή μελλοντική δραστηριότητα, και ενώ η απομακρυσμένη θέση του ηφαιστείου μειώνει κάθε πιθανότητα κινδύνου, μελλοντικές εκρήξεις πυροκλαστικών θα μπορούσαν να επηρεάσουν την εναέρια κυκλοφορία πάνω από την περιοχή και ανατολικά της.

Το Σέρο Ελ Κόνδορ αποτελεί μέρος της Κεντρικής Ηφαιστειακής Ζώνης των Άνδεων μαζί με περίπου 110 άλλα τεταρτογενή ηφαίστεια και βρίσκεται στο νότιο τομέα της ηφαιστειακής ζώνης, άλλες ηφαιστειακές ζώνες στις Άνδεις είναι η Βόρεια Ηφαιστειακή Ζώνη, η Νότια Ηφαιστειακή Ζώνη και η Αυστραλιανή Ηφαιστειακή Ζώνη. Η ιστορία της ηφαιστειακής δραστηριότητας είναι ελάχιστα γνωστή για τα περισσότερα από αυτά τα ηφαίστεια λόγω της έλλειψης χρονολόγησης- μόνο λίγες ιστορικές εκρήξεις έχουν καταγραφεί, όπως η έκρηξη στο Όχος ντελ Σαλάδο το 1993.

Το ηφαίστειο έχει εκλύσει τραχυανδεσίτη και τραχυδακίτη στα μεταγενέστερα στάδια της δραστηριότητας, μετά από ένα στάδιο με ανδεσιτικές έως δακιτικές εκρήξεις.

## Παραπομπές


## Πηγές
* 
* 

Κατηγορία:Βουνά της Αργεντινής
Το έγκλημα του λόρδου Άρθουρ Σάβιλ και άλλες ιστορίες

***Το έγκλημα του λόρδου Άρθουρ Σάβιλ και άλλες ιστορίες*** (τίτλος στα αγγλικά: *Lord Arthur Savile's Crime and Other Stories*) είναι συλλογή διασκεδαστικών ιστοριών μυστηρίου του Όσκαρ Ουάιλντ που δημοσιεύθηκαν το 1887 σε λογοτεχνικά περιοδικά και εκδόθηκαν στη συλλογή το 1891. 

Περιλαμβάνει:

* *[[Το έγκλημα του λόρδου Άρθουρ Σάβιλ]]*
* *[[Το φάντασμα του Κάντερβιλ]]*
* *[[Η Σφίγγα χωρίς το αίνιγμα]]*
* *[[Ο εκατομμυριούχος μοντέλο]]*

Σε μεταγενέστερες εκδόσεις μετά το 1900, στη συλλογή προστέθηκε και μια άλλη ιστορία, *[[Το πορτρέτο του κυρίου W.H.]],* μια φιλολογική μελέτη σε μυθιστορηματική μορφή που ασχολείται με την ταυτότητα του «κυρίου WH» στον οποίο είναι αφιερωμένα τα Σονέτα του Σαίξπηρ.

## Παραπομπές


Κατηγορία:Όσκαρ Ουάιλντ
Ανθρώπινα δικαιώματα στη Βόρεια Μακεδονία

Η **Βόρεια Μακεδονία** έχει υπογράψει την Ευρωπαϊκή Σύμβαση για τα ανθρώπινα δικαιώματα, την Σύμβαση της Γενεύης του ΟΗΕ για το καθεστώς των προσφύγων και την Σύμβαση κατά των βασανιστηρίων, ενώ το Σύνταγμα της Βόρειας Μακεδονίας εγγυάται τα βασικά ανθρώπινα δικαιώματα σε όλους τους πολίτες.

Ωστόσο εξακολουθούν να υπάρχουν προβλήματα με τα ανθρώπινα δικαιώματα. Σύμφωνα με διάφορες οργανώσεις για τα ανθρώπινα δικαιώματα, το 2003 υπήρχαν υποψίες για εξωδικαστικές εκτελέσεις, απειλές και εκφοβισμοί κατά ακτιβιστών για τα ανθρώπινα δικαιώματα και δημοσιογράφων, που ήταν ενάντια στο καθεστώς, καθώς και ισχυρισμοί για βασανιστήρια από την αστυνομία.

## Παρατηρητήριο Ανθρωπίνων Δικαιωμάτων
Σύμφωνα με το Παρατηρητήριο Ανθρωπίνων Δικαιωμάτων, αρκετοί πολίτες της πρώην Γιουγκοσλαβίας παραμένουν «ουσιαστικά απάτριδες» ως αποτέλεσμα ενός νόμου περί ιθαγένειας, ο οποίος συντάχθηκε μετά την απόσχιση της Βόρειας Μακεδονίας από την Σοσιαλιστική Ομοσπονδιακή Δημοκρατία της Γιουγκοσλαβίας.

Η σύγκρουση μεταξύ των Αλβανών αποσχιστών και της κυβέρνησης της Βόρειας Μακεδονίας έχει οδηγήσει σε σοβαρές παραβιάσεις των ανθρωπίνων δικαιωμάτων και από τις δυο πλευρές.

Σύμφωνα με την Διεθνή Ομοσπονδία Ελσίνκι για τα Ανθρώπινα Δικαιώματα, έχουν αναφερθεί οι ακόλουθες παραβιάσεις ανθρωπίνων δικαιωμάτων :

* Κακοποίηση υπόπτων από την αστυνομία, κυρίως κατά την αρχική σύλληψη και την κράτηση.
* Αστυνομική παρενόχληση εθνοτικών μειονοτήτων, κυρίως των Ρομά.
* Ατιμωρησία και διαφθορά στην αστυνομία.
* Πολιτική πίεση στην δικαιοσύνη.
* Κοινωνική βία και διακρίσεις κατά των γυναικών, των παιδιών και των εθνοτικών μειονοτήτων, κυρίως των Ρομά.
* Εμπορία γυναικών και κοριτσιών για σεξουαλική εκμετάλλευση.
* Κυβερνητική παρέμβαση στην συνδικαλιστική δραστηριότητα.

## Διεθνής κατάταξη

* Δείκτης Δημοκρατίας, 2020 : 78 από 167 («υβριδικό καθεστώς»)
* Παγκόσμιος Δείκτης Ελευθερίας του Τύπου, 2020 : 92 από 180

## Ιστορική κατάσταση
Το ακόλουθο διάγραμμα δείχνει τις βαθμολογίες που έλαβε η Βόρεια Μακεδονία από το 1992 και έπειτα στις εκθέσεις Ελευθερία στον Κόσμο, οι οποίες δημοσιεύονται ετησίως από τον οργανισμό Freedom House. Η βαθμολογία 1 σημαίνει «ελευθερία» και η βαθμολογία 7 σημαίνει «μη ελευθερία».

## Παραπομπές


Βορεια Μακεδονια
Κατηγορία:Ανθρώπινα δικαιώματα στην Ευρώπη
Γυναίκες στη Βόρεια Μακεδονία

Οι **γυναίκες στη Βόρεια Μακεδονία** είναι γυναίκες που ζουν ή κατάγονται από την Βόρεια Μακεδονία. Ζουν σε μια κοινωνία που είναι κατά βάση πατριαρχική. Όντας σε μια χώρα που καταστράφηκε από μια εσωτερική εθνική σύγκρουση, γνωστή ως εξέγερση του 2001, οι γυναίκες της Βόρειας Μακεδονίας έπαιξαν σημαντικό ρόλο στην οικοδόμηση της ειρήνης κατά την διάρκεια μιας χρονικής περιόδου που ταξινομείται ως μια περίοδος πριν, κατά την διάρκεια και μετά την σύγκρουση.

Παραδοσιακά, οι γυναίκες της Βόρειας Μακεδονίας ασχολούνται με τις οικιακές εργασίες. Στον ακαδημαϊκό χώρο, οι γυναίκες από την Βόρεια Μακεδονία επικεντρώνονται στις ανθρωπιστικές επιστήμες. Ορισμένες γυναίκες κατέχουν θέσεις εξουσίας. Οι γυναίκες λαμβάνουν «κληρονομιά» μέσω της προίκας επειδή η κληρονομιά στην χώρα παραδοσιακά μεταβιβάζεται στους άνδρες κληρονόμους. Ορισμένες σύγχρονες γυναίκες λαμβάνουν κληρονομιά που μοιράζεται από τους γονείς μεταξύ των αδελφών. Ο παραδοσιακός τρόπος χαιρετισμού μεταξύ των γυναικών γίνεται με την ανταλλαγή φιλιών. Γυναίκες των παλαιότερων γενεών ασχολούνται με την παραδοσιακή ιατρική, οι οποίες ενεργούν ως θεραπευτές της πίστης καθώς θεραπεύουν τους ανθρώπους από ασθένειες που προκαλούνται από το λεγόμενο «κακό μάτι».

Η Βόρεια Μακεδονία κατέστησε παράνομο τον βιασμό εντός γάμου το 1996.

## Παραπομπές


Κατηγορία:Κοινωνία της Βόρειας Μακεδονίας
Κατηγορία:Γυναίκες ανά χώρα
Ντάνιελ Σίμπερτ

Ο **Ντάνιελ Σίμπερτ** (· δυτικό Βερολίνο, 4 Μαΐου 1984) είναι γερμανός διαιτητής ποδοσφαίρου.

Είναι διεθνής διαιτητής της FIFA από το 2015, και ανήκει στην κατηγορία elite διαιτητών της UEFA.

## Παραπομπές


Κατηγορία:Γερμανοί διαιτητές ποδοσφαίρου
Κατηγορία:Διαιτητές ΟΥΕΦΑ Τσάμπιονς Λιγκ
Κρόζιο ντελλα Βάλλε

Το **Κρόζιο ντελλα Βάλλε** (ιταλικά: *Crosio della Valle*) είναι ιταλικός δήμος στην Επαρχία του Βαρέζε, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας του Βαρέζε
Πολιτισμός των Τύμβων

Ο **Πολιτισμός των Τύμβων** ήταν ο κυρίαρχος πολιτισμός στην κεντρική Ευρώπη τη Μέση Εποχή του Χαλκού (1600 π.Χ. - 1300 π.Χ.). Ο προκάτοχος του ο Πολιτισμός Ουνέτιτσε κυριαρχούσε στη Γερμανία, την Τσεχία, την Αυστρία, την Ελβετία, την Πεδιάδα της Παννονίας, την Πολωνία και τη Γαλλία. Τον Πολιτισμό τον Τύμβων που διακρίνεται από τις ταφές κάτω από ογκώδη ταφικά μνημεία υπό μορφή Τύμβου διαδέχθηκε στα τέλη της Εποχής του Χαλκού ο Πολιτισμός των Τεφροδόχων. Ο αρχαιολόγος Πάουλ Ράινεκε διέκρινε στην Εποχή του Χαλκού μια μεγάλη σειρά από πολιτισμικά επίπεδα (1902). Οι Τύμβοι στην Ευρώπη κυριαρχούν σε μια μεγάλη περίοδο από την Εποχή του Λίθου μέχρι την Εποχή του Σιδήρου αλλά προσδιορίζονται ειδικά στη Νότια Γερμανία στην Εποχή του Χαλκού. Ο Πολιτισμός Χάλστατ διακρίνεται σε 4 περιόδους, οι 2 πρώτες ανήκουν στην Εποχή του Χαλκού και οι 2 τελευταίες στην Εποχή του Σιδήρου. Ο Πολιτισμός των Τύμβων ήταν μια πολεμική κοινωνία με κύριο συστατικό την κατασκευή οχυρωμένων οικισμών σε λόφους. Οι κάτοικοι έκαναν εμπόριο με τη Σκανδιναβία, την Ατλαντική Ευρώπη, τη Μεσόγειο και το Αιγαίο Πέλαγος. Τα αντικείμενα του εμπορίου ήταν κυρίως από Κεχριμπάρι και μέταλλα. Μερικοί ιστορικοί ισχυρίζονται ότι ο Πολιτισμός των Τύμβων ήταν μια μεγάλη προ-Ινδοευρωπαϊκή ομάδα από την οποία προέκυψαν αργότερα οι Ρωμαίοι και οι Κέλτες. Άλλοι ιστορικοί όπως ο Ντέιβιντ Άνθονι διαφωνούν, ισχυρίζονται ότι οι Ρωμαίοι ήρθαν σε προγενέστερες εποχές από τα Βαλκάνια.

## Παραπομπές



## Πηγές

*Fokkens, Harry; Harding, Anthony, eds. (27 June 2013). "40. Germany in the Bronze Age". The Oxford Handbook of the European Bronze Age. Oxford University Press.
*Kristiansen, Kristian; Suchowska-Ducke, Paulina (December 2015). "Connected Histories: the Dynamics of Bronze Age Interaction and Trade 1500–1100 BC"
*David W. Anthony, 2010, The Horse, the Wheel, and Language: How Bronze-Age Riders from the Eurasian Steppes Shaped the Modern World, Princeton University Press.

Κατηγορία:Αρχαίοι πολιτισμοί στην Γαλλία
Η Σφίγγα χωρίς το αίνιγμα

***Η Σφίγγα χωρίς το αίνιγμα*** (τίτλος στα αγγλικά *The Sphinx Without a Mystery*) είναι διήγημα του Όσκαρ Ουάιλντ. Δημοσιεύτηκε για πρώτη φορά στο περιοδικό *The World* τον Μάιο του 1887. Το 1891, μαζί με άλλες ιστορίες, εκδόθηκε στη συλλογή του Ουάιλντ *[[Το έγκλημα του λόρδου Άρθουρ Σάβιλ και άλλες ιστορίες]]*.

## Υπόθεση
Ο αφηγητής συναντά τον παλιό του φίλο λόρδο Μέρκισον στο Παρίσι, τον οποίο έχει να δει από τις σπουδές τους στην Οξφόρδη. Καθώς έτρωγαν, ο λόρδος του αφηγείται για μια μυστηριώδη γυναίκα που έτυχε να δει σε ένα δρόμο στο Λονδίνο. Γοητευμένος από την ομορφιά και το μυστήριο της, ο λόρδος αρχίζει να πιστεύει ότι είναι απλώς αποκύημα της φαντασίας του, αλλά μόλις μια εβδομάδα αργότερα τη συναντά σε ένα δείπνο και μαθαίνει ότι είναι η λαίδη Ελρόι. Γνωρίστηκαν και ο λόρδος σύντομα της έκανε πρόταση γάμου. 

Η κυρία ήταν πάντα πολύ μυστικοπαθής και μυστηριώδης και έτσι του κίνησε τις υποψίες. Μια μέρα αποφάσισε να την ακολουθήσει, καθώς μερικές φορές έφευγε κρυφά από το σπίτι της, και ανακάλυψε ότι πήγαινε κρυφά σε μια πανσιόν. Υποψιάστηκε ότι υπήρχε άλλος άντρας στη ζωή της και την επόμενη μέρα ζήτησε εξηγήσεις. Αυτή ομολόγησε ότι ήταν εκεί, αλλά είπε ότι ήταν απολύτως αθώα. Δεν την πίστεψε, διέλυσε τη σχέση τους και έφυγε για ταξίδι. Κατά την επιστροφή του έμαθε για τον θάνατό της από πνευμονία. Ο λόρδος πήγε στην πανσιόν και μίλησε με την ιδιοκτήτρια, η οποία επιβεβαίωσε ότι η κυρία είχε νοικιάσει ένα δωμάτιο και ότι το μόνο που έκανε εκεί ήταν να έρχεται και να κάθεται μόνη της για μερικές ώρες κάθε φορά, διαβάζοντας και πίνοντας τσάι.

Αφού διηγήθηκε την ιστορία του, ρώτησε τον αφηγητή αν το πιστεύει - ότι το μυστικό της ήταν πραγματικά ότι δεν είχε μυστικό - και αυτός του απάντησε ότι ήταν σίγουρος γι' αυτό, συμπληρώνοντας: 

*«Η λαίδη Ελρόι ήταν απλώς μια γυναίκα που αγαπούσε τα μυστικά. Νοίκιασε αυτά τα δωμάτια για να έχει τη χαρά να περπατά στο δρόμο κάτω από ένα πέπλο, φανταζόμενη ότι ήταν η ηρωίδα κάποιου μυθιστορήματος. Είχε πάθος με τα μυστήρια, αλλά η ίδια ήταν απλώς μια [[Σφίγγα (μυθολογία)|σφίγγα]] χωρίς το αίνιγμα».*

Ο λόρδος ωστόσο δεν είχε πεισθεί ακόμη. Το διήγημα τελειώνει με την απάντησή του: «Αναρωτιέμαι...».

## Μετάφραση στα ελληνικά
* *Η Σφίγγα δίχως το αίνιγμα, μετάφραση: Γεώργιος Μαλτέζος,* εκδόσεις Ηριδανός, 1883
* *Η Σφίγγα χωρίς το αίνιγμα*, σε συλλογή διηγημάτων του Ουάιλντ, εκδόσεις Στοχαστής, 1988.

## Παραπομπές


Κατηγορία:Όσκαρ Ουάιλντ
Μάρια Γιαρέμα

Η **Μάρια Γιαρέμα** (πολωνικά: Maria Jarema) (24 Νοεμβρίου 1908 – 1 Νοεμβρίου 1958) ήταν Πολωνή ζωγράφος, γλύπτρια, σκηνογράφος και ηθοποιός.

## Ζωή και καριέρα
Η Γιαρέμα γεννήθηκε στις 24 Νοεμβρίου 1908 στο Σταρί Σάμπιρ (ουκρανικά: Старий Самбір, πολωνικά: ) στο Βασίλειο της Γαλικίας και Λοδομερίας (σημερινή Ουκρανία). Κατά τα έτη 1929-1935, σπούδασε γλυπτική στην Ακαδημία Καλών Τεχνών «Γιαν Ματέικο» στην Κρακοβία, υπό την επίβλεψη του Ξαβέρι Ντουνικόφσκι. Το 1930, ίδρυσε την αβάν-γκαρντ, ριζοσπαστική αριστερή Ομάδα της Κρακοβίας.

Πριν από το ξέσπασμα του Β΄ Παγκοσμίου Πολέμου, ασχολήθηκε κυρίως με τη γλυπτική, αλλά μετά τον πόλεμο επικεντρώθηκε στη ζωγραφική. Τα έργα της ήταν κυρίως αφηρημένοι πίνακες. Από το 1951 δημιούργησε μονοτυπίες. Χρησιμοποιώντας την τεχνική χαρακτικής και μερικές φορές συνδυάζοντάς την με λαδομπογιές και άλλα χρώματα, δημιούργησε τους πιο διάσημους κύκλους ζωγραφικής της –  (Διεισδύσεις) και  (Ρυθμοί). Τα έργα της δείχνουν μεγάλη γοητεία για το ανθρώπινο σχήμα και τη θέση του στο χώρο, καθώς και την απεικόνιση της κίνησης στη ζωγραφική. Η ισορροπία μεταξύ εικονιστικών επιδείξεων και αφηρημένων σημείων είναι επίσης ένα χαρακτηριστικό γνώρισμα των έργων της. Ήταν μία από τους ιδρυτές του πρωτοποριακού θεάτρου *Cricot* (1933–1938) μαζί με τους Γιούζεφ Γιαρέμα, Χένρικ Γκότλιμπ και Ζμπίγκνιεφ Προνάσκο. Είναι επίσης γνωστή για την καλλιτεχνική της συνεργασία με τον Ταντέους Κάντορ και το πειραματικό του θέατρο *Cricot 2*, καθώς και το κουκλοθέατρο του Άνταμ Πολέφκα. Οι πίνακές της έχουν εκτεθεί σε πολλά μουσεία στην Πολωνία, συμπεριλαμβανομένης της Εθνικής Πινακοθήκης Ζαχέντα.

Το 2018, ο πίνακας της ** (Μορφές) πουλήθηκε σε δημοπρασία για πάνω από 1 εκατομμύριο ζλότι (περίπου 270.000 $), γεγονός που τον έκανε τον πιο ακριβό πίνακα γυναίκας καλλιτέχνη που πωλήθηκε στην Πολωνία εκείνη την εποχή.

Το 2019, η Αγκνιέσκα Ναούκσα δημοσίευσε το βιβλίο *Jaremianka*, το οποίο ήταν υποψήφιο για το Βραβείο Νίκε, εστιάζοντας στη ζωή της Γιαρέμα και στην καλλιτεχνική της κληρονομιά.

## Προσωπική ζωή
Ήταν αδερφή του ζωγράφου Γιούζεφ Γιαρέμα και του ηθοποιού Βουαντίσουαφ Γιαρέμα – του ιδρυτή του Θεάτρου Γκροτέσκα στην Κρακοβία. Παντρεύτηκε τον μυθιστοριογράφο και συγγραφέα διηγημάτων Κόρνελ Φιλιπόβιτς.

## Παραπομπές


Κατηγορία:Πολωνές ζωγράφοι
Κατηγορία:Πολωνές γλύπτριες
Κατηγορία:Πολωνές ηθοποιοί θεάτρου
Κατηγορία:Πολωνοί ζωγράφοι του 20ού αιώνα
Κατηγορία:Απόφοιτοι της Ακαδημίας Καλών Τεχνών «Γιαν Ματέικο»
Κατηγορία:Ενταφιασμοί στο Κοιμητήριο Σαλβάτορ
Μάγια Πόποβιτς

Η **Μάγια Πόποβιτς**  ( ; Maja Popović**,** γεννημένη το 1972) είναι Σέρβα δικηγόρος και πολιτικός, που υπηρετεί ως υπουργός Δικαιοσύνης από το 2020. Είναι ανεξάρτητη πολιτικός  και στο παρελθόν ήταν σύμβουλος του Μπράτισλαβ Γκάσιτς, διευθυντή της Υπηρεσίας Πληροφοριών Ασφαλείας (BIA).

## Βιογραφία

### Καριέρα
Η Μάγια Πόποβιτς γεννήθηκε το 1972 στο Βελιγράδι, που εκείνη την εποχή ήταν τμήμα της Σοσιαλιστικής Ομοσπονδιακής Δημοκρατίας της Γιουγκοσλαβίας. Τελείωσε το δημοτικό σχολείο στη γενέτειρά της και το γυμνάσιο σε διεθνές σχολείο στις Βαλεαρίδες Νήσους, στην Ισπανία. Τα μαθήματα σε αυτό το σχολείο γίνονταν στα αγγλικά και τα ισπανικά. Το 1989 γράφτηκε στη Νομική Σχολή του Πανεπιστημίου του Βελιγραδίου και αποφοίτησε σε ηλικία 21 ετών. Πέτυχε τις εξετάσεις δικηγόρων και υπερασπίστηκε τη διατριβή της στη Νομική Σχολή του Πανεπιστημίου του Νόβι Σαντ με μέσο όρο βαθμολογίας 9,80.

Ξεκίνησε τη δικηγορική της καριέρα στο γραφείο της δικηγόρου Βέσνα Κούσιτς. Στη συνέχεια μετατέθηκε στο Επαρχιακό Δικαστήριο του Βελιγραδίου, όπου εργάστηκε ως ασκούμενη δικαστής και δικαστικός συνεργάτης. Σε ηλικία 26 ετών, έγινε η νεότερη εκλεγμένη δικαστής στην Ομοσπονδιακή Δημοκρατία της Γιουγκοσλαβίας. Στη συνέχεια άρχισε να εργάζεται ως ανακριτής στο Πρώτο Δημοτικό Δικαστήριο στο Βελιγράδι. Αργότερα έγινε δικαστής στο Πολιτικό Τμήμα αυτού του δικαστηρίου. Από το 2000 έως το 2012, είχε το δικό της δικηγορικό γραφείο και εκπροσώπησε ποικίλες υποθέσεις, από εμπορικές και μη δικαστικές διαφορές, από εγκλήματα υψηλής τεχνολογίας έως οργανωμένο έγκλημα. 

Το 2012, έγινε βοηθός για μη ιατρικές υποθέσεις, διευθύντρια του Ινστιτούτου Έκτακτης Ιατρικής Φροντίδας στο Βελιγράδι. Διατήρησε αυτή τη θέση μέχρι το 2014, όταν έγινε υπάλληλος της Υπηρεσίας Πληροφοριών Ασφαλείας (BIA). Εκεί της είχαν ανατεθεί διάφορα καθήκοντα (διεθνής συνεργασία, ανθρώπινο δυναμικό και στεγαστικά θέματα). Διετέλεσε επίσης προϊσταμένη του Τμήματος συστημικών-νομικών, κανονιστικών, περιουσιακών-νομικών και στεγαστικών σχέσεων. Στη συνέχεια ήταν επικεφαλής του υπουργικού συμβουλίου του Αλεξάνταρ Τζόρτζεβιτς και αργότερα ήταν ειδική σύμβουλος του διευθυντή της BIA Μπράτισλαβ Γκάσιτς.

### Υπουργός Δικαιοσύνης
Στις 28 Οκτωβρίου 2020, ανέλαβε τα καθήκοντα του Υπουργού Δικαιοσύνης στην κυβέρνηση της Σερβίας και του δεύτερου υπουργικού συμβουλίου της Άνα Μπρνάμπιτς.  

## Προσωπική ζωή
Είναι παντρεμένη και έχει δύο ανήλικα παιδιά. Οι γονείς της (Γέβτζο και Βέσνα Κούσιτς) είναι οι δικηγόροι  και ο σύζυγός της είναι ο δικαστής Ράστκο Πόποβιτς. Μιλάει άπταιστα Αγγλικά, Ιταλικά, Ισπανικά και Γαλλικά.

## Παραπομπές


Κατηγορία:Υπουργοί δικαιοσύνης της Σερβίας
Κατηγορία:Σέρβοι υπουργοί
Κατηγορία:Σέρβες πολιτικοί
Κατηγορία:Σελίδες με μη επιθεωρημένες μεταφράσεις
Πανάχραντος (αγιογραφία)

μικρογραφία| ''Πανάχραντος Θεοτόκος'', Κίεβο στα μέσα του 11ου αιώνα από τον Ψαλτήρι της Γερτρούδης
Η **Πανάχραντος** είναι μορφή εικόνας στην Ανατολική Ορθόδοξη Εκκλησία, που αναφέρεται στην *αμόλυντη* Παναγία, την Θεοτόκο.

## Περιγραφή
Αγιογραφίες της Παναχράντου απεικονίζουν την Μητέρα του Θεού, σαν βασίλισσα σε θρόνο, να κρατά τον Υιό της στην αγκαλιά της.

## Παραδείγματα
Η εικόνα της *Ένθρονης Θεοτόκου και του Βρέφους με αγίους και αγγέλους* χρονολογείται από τον 6ο αιώνα και βρίσκεται στη Ιερά Μονή του Όρους Σινά.

Η εικόνα της *Θεοτόκου Παναχράντου* του 11ου αιώνα προέρχεται από τη Μονή Σβένσκυ της Ρωσίας. Θεωρείται ότι τη δημιούργησε ο διασημότερος αγιογράφος της Ρωσίας, ο Άγιος Αλύπιος από τη Λαύρα των Σπηλαίων του Κιέβου και πιθανώς διαμορφώθηκε σε ένα ψηφιδωτό εντός του Καθεδρικού Ναού της Κοιμήσεως της Θεοτόκου στη Μονή Πετσέρσκ.

*Η Θεοτόκος Βρεφοκρατούσα* αποτελεί μορφή της Παναχράντου. Λίγο πριν την εισβολή του Ναπολέοντα το 1812, εφυλάχθη στο Μοναστήρι της Αναλήψεως στο χωριό Κολόμσκογιε της Ρωσίας, όπου παρέμεινε μέχρι να ανευρεθεί εκ νέου το 1917.
Αρχείο:Encaustic Virgin.jpg|alt=Enthroned Virgin and Child|Ενθρονισμένη Παναγία και Βρέφος
Αρχείο:Svenskaya.jpg|alt=Theotokos Panachranta, Svensky Monastery|*Θεοτόκος Πανάχραντος*, Μονή Σβένσκυ
Αρχείο:Our Lady Derzhavnaya.jpg|alt=the "Enthroned" icon|Η εικόνα της «Ενθρονισμένης».


## Παραπομπές

Κατηγορία:Εικόνες (Χριστιανισμός)
Κατηγορία:Παναγία
Κατηγορία:Εικόνες της Παναγίας
Πλαίσια Ιωαννίνων

Τα **Πλαίσια** ή **Πλαίσια Μαλακασίου** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Τα Πλαίσια βρίσκονται στα Βόρεια Τζουμέρκα, δυτικά του ποταμού Άραχθου, σε υψόμετρο 620 μέτρα και ανήκουν στα Κατσανοχώρια της Ηπείρου. Απέχουν 30 χλμ. Ν.-ΝΑ. της πόλης των Ιωανίννων και 35 χλμ. Δ.-ΝΔ. από τα Πράμαντα. Το χωριό είναι κτισμένος αμφιθεατρικά και ακτινωτά γύρω από την κεντρική του πλατεία σε περιοχή κατάφυτη από καρυδιές, συκιές, αγριαχλαδιές, κορομηλιές, φλαμουριές και μεγάλους πλάτανους. Τα σπίτια του είναι πετρόχτιστα σύμφωνα με την παραδοσιακή αρχιτεκτονική.

### Αξιοθέατα
* Η οικία των αδελφών Γέρου, η οποία έχει χαρακτηριστεί ως έργο τέχνης γιατί *"παρουσιάζει αξιόλογο ενδιαφέρον τόσο από τυπολογικής πλευράς (χαγιάτι με δύο χαρακτηριστικούς κίονες, που συνίσταται από πέτρινους σφόνδυλους) , όσο και από μορφολογικής πλευράς (γωνιόλιθοι, λαμπαδιά των ανοιγμάτων, πελεκητή κρηπίδα)"*.
* Η εκκλησία Κοίμηση της Θεοτόκου, η οποία έχει χαρακτηριστεί ως ιστορικό διατηρητέο μνημείο. *"Πρόκειται για σταυροειδή εγγεγραμμένη βασιλική με τρούλλο και πρόσθετο νάρθηκα. Είναι χτισμένη με πελεκητή πέτρα και η στέγη καλύπτεται με μαυρόπλακα. Η εκκλησία είναι κατάγραφη με τοιχογραφίες του 1664. Ο ναός κοσμείται με ξυλόγλυπτο τέμπλο του 17ου αι. και δύο σημαντικές εικόνες του 1653"*.

## Διοικητικά - πληθυσμιακά στοιχεία
Τα Πλαίσια αναφέρονται μετά την απελευθέρωση της Ηπείρου γραμμένα ως *Πλέσια Μαλακασίου* το 1919 στο ΦΕΚ 184Α - 19/08/1919 να ορίζονται έδρα της ομώνυμης νεοϊδρυθείσας κοινότητας και το 1928 το όνομά τους να διορθώνονται σε Πλαίσια. Σύμφωνα με το σχέδιο Καλλικράτης, αποτελεί την κοινότητα Πλαισίων Μαλακασίου που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 234 κατοίκους.

### Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές


Κατηγορία:Δήμος Βορείων Τζουμέρκων
Κατηγορία:Χωριά της περιφερειακής ενότητας Ιωαννίνων
Μητροπολιτικός Ναός Παναγίας Σπηλαιώτισσας

Ο **Μητροπολιτικός Ναός Παναγίας Σπηλαιώτισσας** (ή Ιερός Μητροπολιτικός Ναός Κέρκυρας) είναι ο καθεδρικός ναός της Ιεράς Μητροπόλεως Κερκύρας, Παξών και Διαποντίων Νήσων, που βρίσκεται στο κέντρο της πόλης της Κέρκυρας. Καθαγιάστηκε προς τιμήν της Παναγίας Σπηλιώτισσας, του Αγίου Βλάσιου Σεβαστείας και της Αγίας Θεοδώρας.

Ο ναός χτίστηκε το 1577 στα ερείπια ενός αρχαίου ναού, και αφιερώθηκε στον Αγίο Βλάσιο. Τον 18ο αιώνα, ο καθεδρικός ναός ανακατασκευάστηκε σε μορφή μπαρόκ. Το 1841, ο ναός έγινε ο καθεδρικός Ιεράς Μητροπόλεως.

Τα δύο κύρια ιερά αντικείμενα που βρίσκονται εντός του ναού είναι η εικόνα της Παναγίας Σπηλιώτισσας και τα λείψανα της Αγίας Θεοδώρας, που μεταφέρθηκαν από την Κωνσταντινούπολη στην Κέρκυρα το 1460.

## Παραπομπές


## Εξωτερικοί σύνδεσμοι
* 

Κατηγορία:Ιερά Μητρόπολις Κερκύρας, Παξών και Διαποντίων Νήσων
Κατηγορία:Καθεδρικοί ναοί στην Ελλάδα
Μυστράς Ιωαννίνων

Ο **Μυστράς** ή **Κηπίνα** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Ο Μυστράς βρίσκεται στα Βόρεια Τζουμέρκα σε υψόμετρο 600 μέτρα. Απέχει 48 χλμ. Ν.-ΝΑ. της πόλης των Ιωαννίνων και 12 χλμ. Β. από τα Πράμαντα ενώ στα νότια του χωριού περνάει ο Καλαρρύτικος ποταμός.  
μικρογραφία|198x198px|Η Μονή Κηπίνας.|αριστερά
Ανατολικά και στο δρόμο προς Καλαρρύτες είναι η Ιερά Μονή Κηπίνας, η οποία είναι κτισμένη σε κοίλωμα απόκρημνου βράχου, πάνω από το φαράγγι του ποταμού. Πρόκειται για ανδρική μονή, αφιερωμένη στην Κοίμηση της Υπεραγίας Θεοτόκου και σύμφωνα με τον Σεραφείμ Βυζάντιο  ιδρύθηκε το 1212 από τον Αρχιεπίσκοπο Γρηγόριο ενώ με μία άλλη εκδοχή τον 13ο αιώνα από μοναχούς της γειτονικής Μονής Βύλιζας .

Ο Μυστράς αναφέρεται επίσημα ως ξεχωριστός οικισμός το 1928 να προσαρτάται στην κοινότητα Καλαρρυτών. Σύμφωνα με το σχέδιο Καλλικράτης, μαζί με τους Καλαρρύτες αποτελούν την ομώνυμη κοινότητα που ανήκει στη δημοτική ενότητα Καλαρρυτών του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 62 κατοίκους.

## Εξωτερικοί σύνδεσμοι

* Μονή Θεοτόκου Κηπίνας  από τον ιστότοπο https://www.voreiatzoumerka.gr/.

## Παραπομπές


Κατηγορία:Δήμος Βορείων Τζουμέρκων
Κατηγορία:Χωριά της περιφερειακής ενότητας Ιωαννίνων
Καλή νοικοκυρά

δεξιά|μικρογραφία|300x300εσ| Διαφήμιση του ψυγείου Frigidaire στο περιοδικό ''The Ladies' Home Journal'' (Απρίλιος 1948, σελ. 258)
Η **καλή νοικοκυρά** (αλλιώς, **παραδοσιακή σύζυγος** ή **παραδοσιακή νοικοκυρά  ** ), στον δυτικό πολιτισμό, είναι η γυναίκα που πιστεύει στους παραδοσιακούς σκοπούς της ερωτικής πράξης και στον παραδοσιακό γάμο. 

Ένα κομμάτι του γυναικείου πληθυσμού θεωρεί ότι δεν χάνει δικαιώματα επιλέγοντας να αναλάβει έναν παραδοσιακό ρόλο στο γάμο. 

Κάποιες ίσως εγκαταλείψουν την επαγγελματική τους σταδιοδρομία για να αφοσιωθούν στην οικογένεια και στην κάλυψη των αναγκών αυτής. **** Παράδειγμα αποτελεί η Καναδή Σίνθια Λόγιουεν, πρώην Μις Καναδάς, η οποία εγκατέλειψε την ιδέα να πάρει πτυχίο ιατρικής, προκειμένου να είναι νοικοκυρά πλήρους απασχόλησης.  Δήλωσε ότι καλύπτεται οικονομικά από την επαγγελματική ασχολία του συζύγου της, είναι η υπεύθυνη του σπιτιού και άρα είναι «πιο ευτυχισμένη γυναίκα». 

Σύμφωνα με το Google Trends, οι διαδικτυακές αναζητήσεις του όρου «καλή νοικοκυρά» άρχισαν να αυξάνονται σε δημοτικότητα γύρω στα μέσα του 2018.  Η παραδοσιακή αισθητική της νοικοκυράς έχει από τότε εξαπλωθεί σε όλο το Διαδίκτυο εν μέρει μέσω των μέσων κοινωνικής δικτύωσης που παρουσιάζουν γυναίκες που εκθειάζουν τις αρετές της συμπεριφοράς σαν αυτές της ιδανικής γυναίκας . 

## Παραπομπές

## Εξωτερικοί σύνδεσμοι

* 
Κατηγορία:Σεξισμός
Κατηγορία:Συντηρητισμός
Ασφόδελος ο κοίλος

μικρογραφία|Λεπτομέρεια άνθους, Ασφόδελος ο κοίλος (''Asphodelus fistulosus''), Ακρόπολη Τειχών, Θεσσαλονίκη
μικρογραφία|Ασφόδελος ο κοίλος (''Asphodelus fistulosus''), Ακρόπολη Τειχών, Θεσσαλονίκη
Ο **ασφόδελος ο κοίλος** (*Asphodelus fistulosus*), ανήκει στην οικογένεια Λιλιίδες (LILIACEAE) 

## Γεωγραφική κατανομή
Κατανέμεται σ’ όλη την περιοχή της Μεσογείου, καθώς και σ’ όλη σχεδόν την Ελλάδα.  

## Οικολογία
Συναντάται σε άκρες δρόμων, χωράφια, χέρσες, πετρώδεις τοποθεσίες, μέχρι 800μ. 

## Περιγραφή φυτού
Είναι ετήσιο φυτό, σπάνια πολυετές, με πολλούς λεπτούς, κοίλους βλαστούς που  Τα άνθη είναι λευκά ή ελαφρώς ρόδινα με μια επιμήκη καφετιά νεύρωση στη μέση. Ανθίζει από Μάρτιο μέχρι Μάιο. 

## Πηγές

* Παπιομύτογλου Β. 2006, Αγριολούλουδα της Ελλάδας.
* Krigas, N., Lagiou, E., Hanlidou, E. & Kokkini, S., 1999: The vascular flora of the Byzantine Walls of Thessaloniki (N Greece). — Willdenowia 29: 77–94
* Lafranchis T. & Sfikas G. 2001, Flowers of Greece (Vol. II).
* Tutin et al. 2005, Flora Europaea Vol 5, Cambridge University Press

## Παραπομπές


## Εξωτερικοί σύνδεσμοι
* 

Κατηγορία:Ελληνική χλωρίδα
Κατηγορία:Ασφοδελοειδή
Νατιβισμός

Ο **Νατιβισμός** είναι μια πολιτική προώθησης ή προστασίας των συμφερόντων των ιθαγενών πολιτών ενός κράτους, έναντι αυτών των μεταναστών, σε συνδυασμό με μέτρα κατά της μετανάστευσης.

Σύμφωνα με τον Φλοριντιανό πολιτικό επιστήμονα Τζόελ Στίβεν Φέτζερ, η αντίθεση στη μετανάστευση εμφανίζεται συνήθως λόγω εθνικών, πολιτιστικών και θρησκευτικών ζητημάτων που προκύπτουν στις εκάστοτε χώρες. Το φαινόμενο έχει μελετηθεί ιδιαιτέρως στην Αυστραλία, τον Καναδά, την Νέα Ζηλανδία, το Ηνωμένο Βασίλειο και τις Ηνωμένες Πολιτείες, καθώς και στην Ευρώπη. Έτσι, ο νατιβισμός, αποτελεί έναν γενικό όρο για τους ενάντιους στην μετανάστευση που βασίζεται στους φόβους ότι οι μετανάστες θα αλλοιώσουν την υπάρχουσα εθνική κληρονομιά. Υπό ορισμένες συνθήκες, όπου οι μετανάστες τείνουν να ξεπεράσουν τους ιθαγενείς κατοίκους, τα νατιβιστικά κινήματα επιδιώκουν την προστασία της εθνικής ταυτότητος της χώρας τους .

## Γενικώς
Ο Ελβετός ακαδημαϊκός Χάνς-Τζεόρτζ Μπετζ εξετάζει τρεις πτυχές του νατιβισμού: την οικονομική, την προνοιακή και την συμβολική. Ο οικονομικός νατιβισμός κηρύττει ότι οι καλές θέσεις εργασίας πρέπει να προορίζονται για γηγενείς πολίτες. Ο νατιβισμός της πρόνοιας επιμένει ότι οι γηγενείς πολίτες πρέπει να έχουν απόλυτη προτεραιότητα στην πρόσβαση σε κρατικά επιδόματα. Ο συμβολικός νατιβισμός καλεί την κοινωνία και την κυβέρνηση να υπερασπιστούν και να προωθήσουν την πολιτιστική κληρονομιά του έθνους. Ο Μπετζ υποστηρίζει ότι τα οικονομικά και τα προνοιακά ζητήματα ήταν ιστορικά κυρίαρχα, αλλά ότι από τη δεκαετία του 1990 ο συμβολικός νατιβισμός έχει γίνει το επίκεντρο του ριζοσπαστικού δεξιού λαϊκιστικού κινήματος.

## Επιχειρήματα
Οι οπαδοί του νατιβισμού συνήθως παραθέτουν τα εξής επιχειρήματα για την υποστήριξη στα μέτρα αυτά:

*Οικονομικά
** Ανεργία: Οι μετανάστες αποκτούν θέσεις εργασίας που διαφορετικά θα ήταν διαθέσιμες στους ντόπιους πολίτες, περιορίζοντας την απασχόληση των γηγενών. Δημιουργούν επίσης πλεόνασμα εργασίας που μειώνει τους μισθούς.
** Κρατικές δαπάνες: Οι μετανάστες δεν πληρώνουν αρκετούς φόρους για να καλύψουν το κόστος των υπηρεσιών που απαιτούν.
** Πρόνοια: Οι μετανάστες απαιτούν μεγάλη χρήση των συστημάτων κοινωνικής πρόνοιας.
** Στέγαση: Οι μετανάστες μειώνουν τις κενές θέσεις, προκαλώντας αυξήσεις ενοικίων.
*Πολιτιστικά
** Γλώσσα: Οι μετανάστες απομονώνονται στις κοινότητες τους και αρνούνται να μάθουν την τοπική γλώσσα.
** Πολιτισμός: Οι μετανάστες θα είναι φτάσουν σε σημείο να είναι περισσότεροι από τον ντόπιο πληθυσμό και θα αντικαταστήσουν τον πολιτισμό της εκάστοτε κοινωνίας με τον δικό τους.
** Ασφάλεια: Οι μετανάστες είναι πιο επιρρεπείς στο έγκλημα από τον ντόπιο πληθυσμό.
** Πατριωτισμός: Οι μετανάστες βλάπτουν την αίσθηση της κοινότητας ενός έθνους με βάση την εθνικότητα και την εθνικότητα.
*Περιβαλλοντικά
** Περιβάλλον: Οι μετανάστες αυξάνουν την κατανάλωση περιορισμένων πόρων.
** Υπερπληθυσμός: Η μετανάστευση συμβάλλει στον υπερπληθυσμό.

## Παραπομπές


Κατηγορία:Εθνικισμός
Κατηγορία:Ακροδεξιά
Κατηγορία:Ξενοφοβία
Δημοκρατική Κοινότητα Ούγγρων της Βοϊβοντίνας

Η **Δημοκρατική Κοινότητα των Ούγγρων της Βοϊβοντίνα** (    , **VMDK** ;      , **DZVM** ) είναι ένα πολιτικό κόμμα στη Σερβία που εκπροσωπεί την ουγγρική μειονότητα .  

Ιδρύθηκε το 1990 και ηγήθηκε αρχικά από τον Αντράς Άγκοστον και στη συνέχεια από τον Σάντορ Πάλι μέχρι τον θάνατό του το 2010.   ηγείται του Άρον Κσονκα .  Τα κεντρικά γραφεία του κόμματος βρίσκονται στο Μπετσέγι . Ήταν το πρώτο κόμμα της ουγγρικής μειονότητας στη Σερβία και είχε βουλευτές σε πολλές συνθέσεις της Εθνοσυνέλευσης της Σερβίας κατά τη δεκαετία του 1990. Ωστόσο, η Συμμαχία των Ούγγρων της Βοϊβοντίνας πήρε το πρωτάθλημα μεταξύ των Ούγγρων ψηφοφόρων το 1997 και η VMDK έχει δει μόνο σποραδική συμμετοχή στην Εθνοσυνέλευση και στο Κοινοβούλιο της Βοϊβοντίνα από τότε. Ήταν μέρος του συνασπισμού Ενωμένοι για τη Νίκη της Σερβίας στις γενικές εκλογές του 2022, αλλά δεν κέρδισε καμία έδρα.

## Ιστορία
Στις 19 Δεκεμβρίου 1989, παραμονές του πολυκομματικού συστήματος στη Σερβία, μια ομάδα 11 ακτιβιστών ξεκίνησε μια πρωτοβουλία για τη δημιουργία μιας αυθεντικής οργάνωσης Ούγγρων στη Σερβία. Η Δημοκρατική Κοινότητα Ούγγρων της Βοϊβοντίνας ιδρύθηκε στις 31 Μαρτίου 1990 στο Ντορόσλοβο, ένα χωριό στη βόρεια Βοϊβοντίνα.  Πρώτος αρχηγός της ήταν Αντράς Άγκοστον .  Στις πρώτες μετακομμουνιστικές κοινοβουλευτικές εκλογές στη Σερβία που διεξήχθησαν την ίδια χρονιά, κέρδισαν 2,64% των ψήφων, κερδίζοντας 8 έδρες στην Εθνοσυνέλευση . 

Εν μέσω των αυξανόμενων εθνοτικών εντάσεων, των Γιουγκοσλαβικών Πολέμων της δεκαετίας του 1990 και της πίεσης από τον σερβικό εθνικισμό, το κόμμα ριζοσπαστικοποίησε το πρόγραμμά του και απαίτησε ισχυρή αυτονομία για τους Ούγγρους στη Σερβία, παρόμοια με αυτή που ζητούσαν οι Σέρβοι στην Κροατία και τη Βοσνία εκείνη την εποχή. Δεδομένου ότι η νέα πορεία θεωρήθηκε πολύ ριζοσπαστική, αρκετά κόμματα αποσχίστηκαν από το VMDK το 1994 και η Συμμαχία των Ούγγρων της Βοϊβοντίνας έγινε το κυρίαρχο κόμμα μεταξύ των Σέρβων Ούγγρων. Το 1997, ο Ágoston αποχώρησε από το VMDK, σχηματίζοντας το Δημοκρατικό Κόμμα των Ούγγρων της Βοϊβοντίνα . Ο Σαντόρ Πάλι ανέλαβε πρόεδρος του VMDK, αλλά το κόμμα δεν έχει ανακτήσει ποτέ την προηγούμενη επιρροή του. 

## Παραπομπές

Κατηγορία:Πολιτική της Βοϊβοντίνας
Πράσινο Αριστερό Κόμμα

Το **Yeşil Sol Parti** (Πράσινο Αριστερό Κόμμα) ή **YSP** είναι πολιτικό κόμμα στην Τουρκία που ιδρύθηκε στις 25 Νοεμβρίου 2012. Το σύμβολό του αποτελείται από ένα δέντρο με μωβ κορμό που σχηματίζει μια ανθρώπινη φιγούρα, την κόμη που αποτελείται από μεμονωμένα πράσινα φύλλα και τον κίτρινο ήλιο που σχηματίζει το κεφάλι της ανθρώπινης φιγούρας στο κέντρο της κόμης.

## Ιστορία
Το YSP, που παλαιότερα ονομαζόταν *Yeşiller ve Sol Gelecek Partisi* (Κόμμα Πράσινου και Αριστερού Μέλλοντος), ιδρύθηκε από τη συγχώνευση του Eşitlik ve Demokrasi Partisi (Κόμμα Ισότητας και Δημοκρατίας) και του Yeşiller Partisi (Πράσινο Κόμμα). Αυτοπροσδιορίζεται ως πράσινο κόμμα με αριστερές-φιλελεύθερες ιδέες.

Το 2014, το κόμμα υποστήριξε τον Σελαχατίν Ντεμιρτάς ως υποψήφιο πρόεδρο στις τουρκικές προεδρικές εκλογές του 2014. Υποστήριξαν επίσης το HDP στις βουλευτικές εκλογές του Ιουνίου 2015.

Στο Δεύτερο Τακτικό Συνέδριο του κόμματος στις 2 Απριλίου 2016, το κόμμα άλλαξε το όνομά του σε *Yeşil Sol Partisi (YSP)*. Το σημερινό λογότυπο του κόμματος οφείλεται στην απόφαση που ελήφθη στο Δεύτερο Έκτακτο Συνέδριο στις 16 Οκτωβρίου 2022 Ο Ντεμιρτάς πρότεινε αργότερα ότι σε περίπτωση πιθανής απαγόρευσης του HDP, όλοι οι υποψήφιοι της κοινοβουλευτικής ομάδας του HDP θα κατέβαιναν στο όνομα του YSP στις βουλευτικές εκλογές του 2023.

Με την απόφαση της 24ης Μαρτίου 2023, το HDP, το Emekçi Hareket Partisi (Κόμμα Εργατικού Κινήματος) και το Toplumsal Özgürlük Partisi (Κόμμα Κοινωνικής Ελευθερίας) αποφάσισαν να κατέλθουν στις προεδρικές και βουλευτικές εκλογές ενωμένοι στις λίστες του YSP, προκειμένου να ενισχύσουν τη συμμαχία Millet İttifakı (Συμμαχία του Έθνους) του ηγέτη της αντιπολίτευσης Κεμάλ Κιλιτσντάρογλου. Ως εκ τούτου, το YSP αντιμετωπίζεται ως κόμμα-κλειδί για τις προεδρικές εκλογές του 2023.

## Παραπομπές


## Εξωτερικοί σύνδεσμοι
* 

Κατηγορία:Οικολογικά κόμματα
Κατηγορία:Τουρκικά πολιτικά κόμματα
Λος Πάτος

Το **Λος Πάτος** (, επίσης γνωστό ως **Τρες Κεμπράδας**, *Tres Quebradas*) είναι βουνό στην οροσειρά των Άνδεων της Νότιας Αμερικής. Η κορυφή βρίσκεται στα διεθνή σύνορα της επαρχίας Καταμάρκα της Αργεντινής και της περιφέρειας Ατακάμα της Χιλής. Η κορυφή του έχει ύψος 6.239 μέτρα.

Το Λος Πάτος είναι ηφαίστειο. Η χρονολόγηση καλίου-αργού σε δακίτη που λήφθηκε από τη βόρεια πλευρά του έδειξε ηλικία 4.550.000 ± 180.000 ετών πριν από σήμερα. Εκείνη την εποχή, η ηφαιστειακή δραστηριότητα στη ζώνη Μαρικούνγκα είχε μόλις τελειώσει και μετατοπιζόταν προς την περιοχή του Όχος ντελ Σαλάδο και του Νεβάδο Τρες Κρούσες. Μια άλλη ημερομηνία που έχει ληφθεί στο κατώτερο τμήμα του ηφαιστείου είναι 7.600.000 ± 600.000 χρόνια πριν. Η βάση του Νεβάδο Τρες Κρούσες βρίσκεται αμέσως ανατολικά του Λος Πάτος. Το Λος Πάτος είναι μέρος της Κορδιλιέρα Σουντ, μιας ορεινής αλυσίδας που περιέχει στρωματοηφαίστεια με δόμους και ροές λάβας. Η αλυσίδα είναι κατασκευασμένη από δακίτη και μικρότερες ποσότητες ανδεσίτη. Άλλα ηφαίστεια της αλυσίδας περιλαμβάνουν τα Φάλσο Αζούφρε, Μόντε Πίσσις και Μούλας Μουέρτας. Στις βόρειες πλευρές του Λος Πάτος έχουν βρεθεί οι λεγόμενες λάβες «Πίρκας Νέγρας» με σύνθεση παρόμοια με του αδακίτη. Περιέχουν αμφίβολους και κλινοπυρόξενο ως κυρίαρχα ορυκτά.

## Παραπομπές


Κατηγορία:Βουνά της Αργεντινής
Κατηγορία:Βουνά της Χιλής
Μέθοδος Μπος-Μέιζερ

Η **μέθοδος Μπος-Μέιζερ** (αγγλ. *Bosch-Meiser process*), που νομικά κατοχυρώθηκε με πατέντα το 1922, είναι βιομηχανική διαδικασία παραγωγής της ουρίας και φέρει την ονομασία της αυτή προς τιμήν των ερευνητών που την ανέπτυξαν πρώτοι, τους Γερμανούς χημικούς *Carl Bosch* και *Wilhelm Meiser*.

Η μέθοδος αποτελείται από δύο στάδια, τα οποία λαμβάνουν χώρα με αντιδράσεις ισορροπίας, με ημιτελή μετατροπή των χημικών αντιδρώντων. Το πρώτο στάδιο καλείται ***σύνθεση καρβαμικού***: είναι η ταχεία, εξώθερμη αντίδραση της υγρής αμμωνίας σε αέριο διοξείδιο του άνθρακα (CO2) σε υψηλή θερμοκρασία και πίεση για την παραγωγή του καρβαμικού αμμωνίου, NH4+ NH2COO- 

* 2 NH3 + CO2 ⇌ [NH4]+[NH2COO]−    (Δ*H* = −117 kJ/mol, σε πίεση 110 atm και 160&nbsp;°C)

Το δεύτερο στάδιο, που ονομάζεται ***σύνθεση ουρίας***:  είναι η πολύ αργή, ενδόθερμη αποικοδόμηση της παραχθείσας ένωσης, του καρβαμικού αμμωνίου, σε ουρία και νερό:
* [NH4]+[NH2COO]− ⇌ CO(NH2)2 + H2O    (Δ*H* = +15.5 kJ/mol, στους 160–180&nbsp;°C)

Η συνολική χημική μετατροπή της NH3 και του CO2 προς ουρία είναι εξώθερμη αντίδραση, με τη θερμότητα της αντίδρασης από την πρώτη αντίδραση να οδηγεί τη δεύτερη. Οι συνθήκες που ευνοούν τον σχηματισμό ουρίας (υψηλή θερμοκρασία) έχουν δυσμενή επίδραση στην ισορροπία σχηματισμού καρβαμιδικών. Οι συνθήκες της διεργασίας είναι ένας συμβιβασμός: η αρνητική επίδραση στην πρώτη αντίδραση της υψηλής θερμοκρασίας (περίπου 190&nbsp;°C) που απαιτείται για τη δεύτερη αντισταθμίζεται με τη διεξαγωγή της διαδικασίας υπό υψηλή πίεση (140–175 bar), η οποία ευνοεί την πρώτη αντίδραση.
[μικρογραφία|180x180εσ| Ο χημικός Καρλ Μπος το 1927 (αρχείο [BASF)]]
Αν και είναι απαραίτητο να συμπιεστεί το αέριο διοξείδιο του άνθρακα σε αυτή την πίεση, η αμμωνία διατίθεται από το εργοστάσιο παραγωγής αμμωνίας σε υγρή μορφή, η οποία μπορεί να αντληθεί στο σύστημα πολύ πιο οικονομικά. Για να μπορέσει ο αργός χρόνος αντίδρασης σχηματισμού ουρίας να φτάσει σε ισορροπία, χρειάζεται ένας μεγάλος χώρος αντίδρασης, επομένως, ο αντιδραστήρας σύνθεσης σε μια μεγάλη βιομηχανία ουρίας τείνει να είναι ένα τεράστιο δοχείο πίεσης.

Για χρήση στη βιομηχανία, η ουρία παράγεται από συνθετική αμμωνία και διοξείδιο του άνθρακα. Καθώς κατά τη διαδικασία παραγωγής αμμωνίας παράγονται μεγάλες ποσότητες διοξειδίου του άνθρακα ως υποπροϊόν της καύσης υδρογονανθράκων για την παραγωγή θερμότητας (κυρίως φυσικό αέριο και σπανιότερα παράγωγα πετρελαίου ή γαιάνθρακα), οι μονάδες παραγωγής ουρίας βρίσκονται -σχεδόν πάντα- δίπλα στην τοποθεσία, όπου η αμμωνία παρασκευάζεται.

Η ουρία παράγεται σε βιομηχανική κλίμακα και έχει πολλές χρήσεις, κυρίως σε λιπάσματα και σε ρητίνες ξύλου (UF, MUF). Το 2022, η παγκόσμια παραγωγή της στον κόσμο ήταν περίπου **210 εκατομμύρια** μετρικοί τόνοι.

## Παραπομπές


Κατηγορία:Βιομηχανικές διεργασίες
Κατηγορία:Χημικές διεργασίες
Πύργος Μετροπόλ Ιστάνμπουλ

Ο Πύργος **«Μετροπόλ Ιστάνμπουλ»** (τουρκ. *Metropol İstanbul*) είναι ουρανοξύστης μεικτής χρήσεως στο προάστιο Ατασεχίρ της ασιατικής πλευράς της Κωνσταντινούπολης. Με ύψος 301 μέτρα, αποτελεί το υψηλότερο κτήριο στην μείζονα Κωνσταντινούπολη και σε ολόκληρη την Τουρκία. Αν βρισκόταν στην ευρωπαϊκή πλευρά του Βοσπόρου, θα ήταν το 14ο υψηλότερο σε ολόκληρη την Ευρώπη.

## Ιστορικό
Το «Μετροπόλ Ιστάνμπουλ» είναι στην πραγματικότητα ένα σύνθετο έργο, που αποτελείται από κατοικίες, χώρο γραφείων, ένα μολ και ένα ξενοδοχείο, με συνολικά τρεις ουρανοξύστες. Το σχέδιο προτάθηκε το 2011 και υλοποιήθηκε τα επόμενα έτη, με έναρξη των έργων το 2013. Αποτελεί ένα από τα μεγαλύτερα συγκροτήματα καταστημάτων σε όλη την Τουρκία. Περιλαμβάνεται επίσης έναν πολυκινηματογράφο με 16 αίθουσες.

Το βασικό τμήμα του συγκροτήματος εγκαινιάσθηκε το 2017, ενώ το εμπορικό κέντρο άνοιξε το 2019. Ο ένας ουρανοξύστης του συγκροτήματος περιέχει διαμερίσματα και έχει ύψος 150 μέτρα, ο δεύτερος γραφεία (έχει ύψος επίσης 150 μ.) και ο τρίτος είναι ο κυρίως πύργος, με ξενοδοχείο και ύψος 301 μέτρα.

## Σχέδιο
Η συνολική έκταση των χώρων των διαμερισμάτων και των γραφείων του Μετροπόλ Ιστάνμπουλ ανέρχεται σε περισσότερα από 800 χιλιάδες τετραγωνικά μέτρα. Ο κυρίως πύργος έχει 58 ορόφους με τον τελευταίο όροφο σε ύψος 280 μέτρα, και το κτήριο φθάνει τα 301 μ. χάρη σε δύο κεραίες. Οι πύργοι σχεδιάσθηκαν όλοι από την αρχιτεκτονική εταιρεία RMJM (Robert Matthew Johnson Marshall), μία από τις μεγαλύτερες του κόσμου, ενώ το εμπορικό κέντρο σχεδιάσθηκε από τη Roy Higgs International. Το όλο συγκρότημα είχε κόστος κατασκευής 700 εκατομμύρια ευρώ περίπου.

## Παραπομπές


Κατηγορία:Κτίρια και κατασκευές στην Κωνσταντινούπολη
Κατηγορία:Ουρανοξύστες
Μπριτ Βέρμαν

Η **Μπριτ Βέ(ε)ρμαν** (ολλανδ. *Britt Weerman*, γενν. 13 Ιουνίου 2003) είναι Ολλανδή αθλήτρια του στίβου, και συγκεκριμένα του άλματος εις ύψος. Η μεγαλύτερη διάκρισή της μέχρι στιγμής είναι ότι κέρδισε το αργυρό μετάλλιο στο Ευρωπαϊκό Πρωτάθλημα Κλειστού Στίβου του 2023.

Η Μπριτ Βέρμαν γεννήθηκε στην πόλη Άσσεν της βόρειας Ολλανδίας. Αρχικώς επιδόθηκε στην ενόργανη γυμναστική, από την ηλικία των 6 ετών, μέχρι που τη σταμάτησε εξαιτίας βλάβης στον χόνδρο στην άρθρωση του αγκώνα, σε ηλικία 13 ετών. Μετέπειτα σπούδασε εμπορική οικονομία στο «Ινστιτούτο Γιόχαν Κρόιφ», ένα ίδρυμα για την εκπαίδευση στο αθλητικό μάνατζμεντ. Η αθλήτρια έχει ύψος 1,74 μέτρα και ασχολήθηκε εκτός από το άλμα εις ύψος με τους δρόμους 60 και 100 μέτρων μετ' εμποδίων.

## Σταδιοδρομία
[thumb|left|Η Βέρμαν στο [Ευρωπαϊκό Πρωτάθλημα Κλειστού Στίβου του 2023 στην Κωνσταντινούπολη]]
Το 2020, σε ηλικία 16-17 ετών, η Βέρμαν κέρδισε τα ολλανδικά εφηβικά πρωταθλήματα κλειστού και ανοικτού στίβου στο άλμα εις ύψος. Το επόμενο έτος κέρδισε το χρυσό μετάλλιο στο Ευρωπαϊκό Πρωτάθλημα Στίβου για αθλητές κάτω των 20 ετών, που διεξήχθη στο Τάλιν της Εσθονίας με άλμα 1,88 μέτρα.

Το 2022 η τότε 19χρονη ακόμα Βέρμαν κατέρριψε το ολλανδικό εθνικό ρεκόρ γυναικών στο άλμα εις ύψος, με επίδοση 1,95&nbsp;μέτρα σε αγώνες στο Νίνοβε του Βελγίου, βελτιώνοντας το ατομικό ρεκόρ της κατά 7 εκατοστά. Τον Αύγουστο του ίδιου έτους κέρδισε το αργυρό μετάλλιο στο Παγκόσμιο Πρωτάθλημα Στίβου για αθλητές κάτω των 20 ετών, που διεξήχθη στο Κάλι (Κολομβία), με επίδοση 1,93 μ. (πρώτη ήλθε η νεότερή της Εσθονή Κάρμεν Μπρούους με 1,95 μέτρα). Δεν δίστασε να αγωνισθεί τον ίδιο μήνα και στους Πανευρωπαϊκούς αγώνες του Μονάχου, όπου κατέλαβε την τέταρτη θέση, αλλά με την ίδια επίδοση με εκείνη της τρίτης (της Σέρβας Αγγελίνας Τόπιτς, 1,93&nbsp;μέτρα).

Στις 3 Φεβρουαρίου 2023 η Βέρμαν κατέρριψε το ολλανδικό ρεκόρ γυναικών και στον κλειστό στίβο, και μάλιστα βελτιώνοντας με 1,96 μ. κατά 3 εκατοστά την προηγούμενη επίδοση, σε αγώνες στο Βάινχάιμ της Γερμανίας. Ισοφάρισε αυτή την επίδοση στο Ευρωπαϊκό Πρωτάθλημα Κλειστού Στίβου τον επόμενο μήνα στην Κωνσταντινούπολη, παίρνοντας το αργυρό μετάλλιο (πρώτη ήταν η Yaroslava Mahuchikh). Αυτό ήταν το πρώτο μετάλλιο για Ολλανδή αθλήτρια στο άλμα εις ύψος στο Ευρωπαϊκό Κλειστού Στίβου μετά από σχεδόν μισό αιώνα, συγκεκριμένα μετά το χάλκινο μετάλλιο της Ανεμίκε Μπόουμα το 1975.

### Ατομικά ρεκόρ
* Άλμα εις ύψος ανοικτού στίβου: 1,95 μ. (Νίνοβε 2022) εθνικό (ολλανδικό) ρεκόρ γυναικών και νεάνιδων
* Άλμα εις ύψος κλειστού στίβου: 1,96 μ. (Βάινχάιμ 2023), εθνικό ρεκόρ

### Τίτλοι στο Πρωτάθλημα Ολλανδίας
** Ανοικτού στίβου: 2020, 2022
** Κλειστού στίβου: 2020, 2021, 2022, 2023

## Παραπομπές


## Εξωτερικοί σύνδεσμοι
* H Μπριτ Βέρμαν στον ιστότοπο της World Athletics
* Η Βέρμαν στον ιστότοπο της Ευρωπαϊκής Ομοσπονδίας Στίβου

Κατηγορία:Ολλανδοί αθλητές του στίβου
Κατηγορία:Άλτες του ύψους
Ευσταθιάδης

Το ελληνικό επώνυμο **Ευσταθιάδης** μπορεί να αναφέρεται σε κάποιο από τα παρακάτω πρόσωπα:

* Γιάννης Ευσταθιάδης (γενν. 1946), διηγηματογράφος και δοκιμιογράφος
* Ευστάθιος Ευσταθιάδης (1930-2012), συγγραφέας ποντιακών θεατρικών έργων, λαογράφος και δικηγόρος
* Κωνσταντίνος Ευσταθιάδης (1912-1979), καθηγητής διεθνούς δικαίου
* Ρήγας Ευσταθιάδης (1930-2017), αθλητής του άλματος επί κοντώ
* Στάθης Ευσταθιάδης (1925-2017), δημοσιογράφος
Ιζαμπέλα Στιούαρτ Γκάρντνερ

Η **Ιζαμπέλα Στιούαρτ Γκάρντνερ** (*Isabella Stewart Gardner*, 14 Απριλίου1840 – 17 Ιουλίου 1924) ήταν σημαντική Αμερικανίδα συλλέκτρια έργων τέχνης, ευεργέτιδα και προστάτιδα των καλών τεχνών, γνωστή ως ιδρύτρια του ομώνυμου Μουσείου Ιζαμπέλα Στιούαρτ Γκάρντνερ στη Βοστώνη.

Η Γκάρντνερ διέθετε μια ενεργητική διανοητική περιέργεια και αγάπη για τα ταξίδια. Οι γνωριμίες της περιελάμβαναν αξιόλογους καλλιτέχνες και συγγραφείς της εποχής της, όπως τους Τζον Σίνγκερ Σάρτζεντ, Τζέιμς Μακνήλ Χουίσλερ, Άντερς Ζορν, Χένρι Τζέιμς και Οκακούρα Κακούζο. Πολλή «τροφή» έδιναν εξάλλου στις κοινωνικές στήλες των εφημερίδων της εποχής οι στιλιστικές της επιλογές όσο και η αντισυμβατική συμπεριφορά της. Την αποκαλούσαν και με ονομασίες όπως «Belle», «Ντόνα Ιζαμπέλα», «Ισαβέλλα της Βοστώνης» ή «κυρία Τζακ».

## Παραπομπές


## Πηγές
* Shand-Tucci, Douglass: *The Art of Scandal: The Life and Times of Isabella Stewart Gardner*, Harper Collins, 1997
* 

Κατηγορία:Αμερικανοί συλλέκτες έργων τέχνης
Κατηγορία:Αμερικανοί ευεργέτες
Κατάλογος διπλωματικών αποστολών στη Βουλγαρία

Ο κατάλογος απαριθμεί τις **διπλωματικές αποστολές που υπάρχουν στη Βουλγαρία**. Προς το παρόν, η πρωτεύουσα Σόφια φιλοξενεί 70 πρεσβείες. Ο κατάλογος δεν περιλαμβάνει τους επίτιμους προξένους.

## Διπλωματικές αποστολές στην [[Σόφια]]
### Πρεσβείες

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Άλλες θέσεις στην [[Σόφια]]
* (Delegation)
* (Liaison office)
* (Representative office)

## Φωτογραφίες

File:Albanian-Embassy-in-Sofia.JPG|Πρεσβεία της Αλβανίας
File:Embassy of Algeria, Sofia.jpg|Πρεσβεία της Αλγερίας
File:Armenian-embassy-in-Sofia.jpg|Πρεσβεία της Αρμενίας
File:Embassy of Cuba, Sofia 3.jpg|Πρεσβεία της Κούβα
File:Sofia TodorBozhinov 30 September (4).JPG|Πρεσβεία της Αιγύπτου
File:Sofia buildings TodorBozhinov (26).JPG|Πρεσβεία της Γαλλίας
File:Greek embassy in Sofia 2012 PD IMG 2746.jpg|Πρεσβεία της Ελλάδας
File:Embassy of Ireland, Sofia.jpg|Πρεσβείες της Φινλανδίας, Ιρλανδίας και Νότιας Αφρικής
File:Embassy of India, Sofia 2.jpg|Πρεσβεία της Ινδίας
File:Italian embassy, Sofia (P1070757).jpg|Πρεσβεία της Ιταλίας
File:Ambasada RP w Sofii od północy1.jpg|Πρεσβεία της Πολωνίας
File:Посолство на Португалия в София, България.JPG|Πρεσβεία της Πορτογαλίας
File:Ambasada-romaniei.jpg|Πρεσβεία της Ρουμανίας
File:Russian Embassy - Sofia.jpg|Πρεσβεία της Ρωσίας
File:Embajada española en Bulgaria 2.jpg|Πρεσβεία της Ισπανίας
File:Sofia April 2009 TodorBozhinov (4).JPG|Πρεσβεία της Ελβετίας
File:Embassy of Ukraine, Sofia 2020-05-18.jpg|Πρεσβεία της Ουκρανίας
File:British Embassy, Sofia - panoramio.jpg|Πρεσβεία του Ηνωμένου Βασιλείου


## Προξενεία

### [[Μπουργκάς]]
* 

### [[Πλοβντίβ]]
* 

### [[Ruse, Bulgaria|Ruse]]
* 

### [[Βάρνα]]
* 

## Πρεσβείες διαπιστευμένες στη Βουλγαρία χωρίς εκπροσώπηση εντός της χώρας

**Στο [[Βελιγράδι]] της [[Σερβία]]ς**:

* 
* 
* 
* 

**Στο [[Βερολίνο]] της [[Γερμανία]]ς**:

*   
* 
* 
* 
* 
* 
* 

**Στο [[Βουκουρέστι]] της [[Ρουμανία]]ς**:

* 
* 
* 
* 
* 
* 
* 
* 
* 
* 
* 

**Στη [[Μόσχα]] της [[Ρωσία]]ς**:

* 
* 
* 
* 
* 
* 
* 
* 
* 
* 
* 
* 

**Στη [[Ρώμη]] της [[Ιταλία]]ς**:

* 
* 
* 
* 
* 

**Στη [[Βιέννη]] της [[Αυστρία]]ς**:

* 
* 
* 
* 

**Στη [[Βαρσοβία]] της [[Πολωνία]]ς**:

* 
* 
* 
* 

**Σε άλλες πόλεις**:

*  (Ανδόρα)
*  (Αθήνα)
*  (Άγκυρα)
*  (Γενεύη)
*  (Βρυξέλες)
*  (Πράγα)
*  (Βουδαπέστη)
*  (Γενεύη)
*  (Άγκυρα)
*  (Τελ Αβίβ)
*  (Βαλέττα)
*  (Βουδαπέστη)
*  (Βρυξέλες)
*  (Αθήνα)
*  (Αθήνα)
*  (Βουδαπέστη)
*  (Τελ Αβίβ)
*  (Άγιος Μαρίνος)
*  (Βρυξέλλες)
*  (Στοκχόλμη)
*  (Λονδίνο)
*  (Άγκυρα)
*  (Παρίσι)

## Ολοκληρωμένες αποστολές

## Σημειώσεις

## Παραπομπές


## Εξωτερικοί σύνδεσμοι
* Bulgarian Ministry of Foreign Affairs
Οικογενειακό δέντρο Ιαπώνων μοναρχών

Το παρακάτω είναι ένα γενεαλογικό δέντρο των αυτοκρατόρων της Ιαπωνίας, από τον μυθικό αυτοκράτορα (天皇, τεν-νό) έως τον σημερινό μονάρχη, Nαρουχίτo. 

Οι σύγχρονοι μελετητές αμφισβητούν την ύπαρξη τουλάχιστον των εννέα πρώτων αυτοκρατόρων. Ο απόγονος του Kόγκεν, αυτοκράτορας Σουτζίν (98 π.Χ – 30 π.Χ.;), είναι ο πρώτος, για τον οποίο πολλοί συμφωνούν ότι μπορεί να υπήρχε στην πραγματικότητα.  Αυτοί οι μονάρχες θεωρούνται από τους ιστορικούς ως «μυθικοί αυτοκράτορες», καθώς δεν υπάρχει επαρκές διαθέσιμο υλικό για περαιτέρω επαλήθευση και μελέτη. 

Η βασιλεία του αυτοκράτορα Kινμέι (  – 571 μ.Χ.), ο 29ος αυτοκράτορας,  είναι ο πρώτος, για τον οποίο η σύγχρονη ιστοριογραφία είναι σε θέση να ορίσει επαληθεύσιμες ημερομηνίες.  Ωστόσο, τα συμβατικά αποδεκτά ονόματα και οι ημερομηνίες των πρώτων αυτοκρατόρων δεν επρόκειτο να επιβεβαιωθούν ως «παραδοσιακά» μέχρι τη βασιλεία του αυτοκράτορα Kάνμου (737–806), του 50ου κυρίαρχου της δυναστείας Γιαμάτο. 

## Γενεαλογία

## Δείτε επίσης
* Διαδοχή στον ιαπωνικό θρόνο
* Οικογενειακό Δέντρο Ιαπωνικών θεοτήτων
* Φουσίμι-νο-Μίγια δείχνει το γενεαλογικό δέντρο της δυνητικά μελλοντικής βασιλικής οικογένειας, εάν αλλάξουν οι νόμοι

## Σημειωματάριο

## Βιβλιογραφικές αναφορές

; Γενικές
* 

; Ειδικές


Κατηγορία:Σελίδες με πηγές CS1 στα Γαλλικά (fr)